આયુષભાઈએ પોતાનો સવાલ વિસ્તારથી પૂછતાં કહ્યું છે કે મોટા ભાગના સ્માર્ટફોનમાં સ્ટોરેજની મર્યાદા હોય છે અને આપણે કોઈ નવી એપ ડાઉનલોડ કરવા જઈએ ત્યારે ‘ઇનસફિશિયન્ટ સ્ટોરેજ’ અપૂરતી સ્ટોરેજના અણગમતા મેસેજનો સામનો કરવો પડે છે. આના ઉપાય તરીકે, એમને વિચાર આવ્યો કે એપને ફોનમાં ડાઉનલોડ કરીને ઇન્સ્ટોલ કરવાને બદલે ક્લાઉડમાં ગૂગલ ડ્રાઇવ કે ડ્રોપબોક્સમાં ઇન્સ્ટોલ કરી ત્યાંથી તેનો લાભ ન લઈ શકાય? પછી ભલે એ માટે ઇન્ટરનેટ કનેક્શન ચાલુ રાખવું પડે, અપૂરતી સ્ટોરેજની કોઈ સમસ્યા તો ન રહે!